འགྲན་བསྡུར་མགོ་བརྩམས་ནས་སྐར་མ༦༩འི་མཚམས་སུ།ཨ་རིའི་རུ་ཁག་ལ་ཉེས་ཆད་རྡོག་འཕུལ་གྱི་གོ་སྐབས་ཤིག་རེག་ཅིང་།ཨི་རིའི་སྤོ་ལོ་རྩེད་མཁན་ཁར་ལིལི་ཡོ་ཌིམདུན་ལ་བུད་ནས་སྤོ་ལོའི་སྒོ་ནས་གོམ་པ་བཅུ་གཉིས་ཀྱི་སར་བཞག་པའི་སྤོ་ལོ་གཟས་ནས་དལ་མིན་མགྱོགས་མིན་ངང་འདུར་ནས་བརྒྱུགས།ལྟད་མོ་བ་ཁྲི་ལྔས་དབུགས་ཀྱི་རྒྱུ་བ་འགག་ཅིང་།དུས་ཀྱི་བགྲོད་པའང་ཆད་པ་ལྟ་བུའི་དུས་ཡུན་སྐར་ཆ་གཉིས་ཙམ་གྱི་རྗེས་སུ།སྤོ་ལོ་དེ་མདའ་བཞིན་རྒྱང་སེ་སྒོའི་རྒྱབ་ཀྱི་དྲྭ་ངོར་བརྒྱབས་པ་དང་མཉམ་དུ་གནམ་ས་འདར་བའི་འུར་སྒྲས་བར་སྣང་ཁེངས་ཤིང་།ཨ་རིའི་སྤོ་ལོ་རྩེད་མཁན་མཛེས་མ་ཚོ་གཅིག་གཅིག་ལ་འཐམ་ནས་དགའ་བསུའི་གར་ལ་རོལ།དེ་ལས་ལྡོག་དེ་ཇེར་མཱ་ནེའི་མཛེས་མ་ཚོ་ངོ་ཤོར་ཞིང་ཕར་འགྲོ་ཚུར་འགྲོ་བྱས་ནས་བསྡད།རྒྱལ་ཁའི་དགའ་བསུ་དང་ཕམ་པའི་ངོ་ཤོར་གྱི་སྐབས་ཏག་ཏག་དེར།རྩིག་ངོས་ཀྱི་འཆར་ཤེལ་ཆེན་པོའི་སྟེང་གི་བསྡུར་གྲངས་དེ་གོར་ཐིག་གཉིས་ནསརུ་གྱུར།དེ་བཞིན་འགྲན་བསྡུར་དེ་སྐར་མ༨༤ར་བསླེབས་དུས།ཨ་རིའི་ཚབ་བརྗེ་བྱས་པའི་མདུན་དཔུང་རྩེད་མཁན་ཁེ་ལེཨོ་ཧཱ་རཱསཡང་སྤོ་ལོ་གཅིག་བླུགས་ནས།མཐའ་མའི་བསྡུར་གྲངས་དེརུ་ཆགས་ཤིང་།ཨ་རིའི་བུད་མེད་རྐང་རྩེད་སྤོ་ལོའི་རུ་ཁག་ལ་མཐའ་མའི་རྟིང་རྩོད་ཀྱི་ཐོབ་ཐང་རེག